Diari Oficial de la Generalitat Valenciana


Sumari del DOGV 6823, del 20-07-2012 (2012/7025)

Subhasta d'un bé immoble a Aldaia.
----------------------------------

### Dades del document

Número de DOGV
:   6823

Data del DOGV
:   20-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7025


Organisme emissor
:   Notaria de Manuel González-Lliberós Casanova

Tipus de document
:   Subhasta

Subhasta d'un bé immoble a Aldaia. [2012/7025]  
Manuel González-Lliberós Casanova, notari del Col·legi de València, amb residència a Aldaia, faig saber:   
Que en la meua notària, sítia a Aldaia (València), carrer de Miquel Grau 1-B, cantó a la plaça d'Europa, es tramita venda extrajudicial, conforme a l'article 129 de la Llei d'Hipotecària, i és d'aplicació l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris sense Recursos, de la següent finca hipotecada:  
Urbana. Número dotze. Vivenda en tercera planta alta, centre dreta. Porta onze. Tipus B. Superfície útil aproximada: huitanta-quatre metres trenta-set decímetres quadrats.  
Quota de participació: 4,50%.  
Registre: en el de la Propietat d'Aldaia, al tom 3024, llibre 569 d'Aldaia, foli 186, finca 10209.  
Forma part de l'edifici siti a Aldaia, carrer de Juan Ramón Jiménez, número 35.  
Ja que és procedent la subhasta de la finca, es fan saber les seues condicions:  
1. Tindrà lloc en la meua notària una única subhasta el dia 27 de setembre de 2012, a les 10.00 hores, sent el tipus base el de dos-cents huit mil huit-cents cinquanta-cinc euros i trenta-huit cèntims (208.855,38 €), que és pactat en l'escriptura de préstec hipotecari de què deriva. No obstant això, si es presenten postures per un import igual o superior al 70% del valor pel qual ix el bé, s'entendrà adjudicada la finca a qui faça la millor postura.  
2. Quan la millor postura presentada siga inferior al 70% del tipus assenyalat per a la subhasta, podrà el deutor presentar, en el termini de 10 dies, tercer que millore la postura, oferint una quantitat superior al 70% del valor de taxació o que, encara que siga inferior al dit import, resulte suficient per a aconseguir la completa satisfacció del dret de l'executant.  
3. Transcorregut l'expressat termini sense que el deutor del bé realitze el que preveu el paràgraf anterior, el creditor podrà demanar, dins del termini de cinc dies, l'adjudicació de la finca per import igual o superior al 60% del valor de taxació.  
4. Si el creditor no fa ús de la mencionada facultat, s'entendrà adjudicada la finca a qui haja fet la millor postura, sempre que la quantitat que haja oferit supere el 50% del valor de taxació, o si és inferior, cobrisca, almenys, la quantitat reclamada per tots els conceptes.  
  
5. Si en l'acte de la subhasta no hi ha cap postor, podrà el creditor, en el termini de 20 dies, demanar l'adjudicació per import igual o superior al 60% del valor de taxació.  
6. Si el creditor no fa ús de la facultat a què es referix el paràgraf anterior, caldrà ajustar-se al que preveu l'article 236.n del Reglament Hipotecari.  
La documentació i certificació del registre a què es referixen els articles 236.a i 236.b del Reglament Hipotecari poden consultar-se en la notària de dilluns a divendres de 09.30 a 13.30 hores. S'entendrà que tot licitador accepta com a bastant la titulació aportada. Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notària, una quantitat equivalent al 30% del tipus que corresponga a la subhasta, per mitjà de xec bancari a nom del notari.  
  
Podran fer-se postures per escrit en plec tancat, i s'hi adjuntarà el xec del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'este o d'un creditor posterior podrà fer-se cedint a un tercer.  
  
  
Aldaia, 10 de juliol de 2012.- El notari: Manuel González-Lliberós Casanova.